篠見星奈 極品辣Body
2024年04月14日 22:00
東網電視
更多新聞短片
唔少女星喺出席公開活動時,總係好介意自己嘅企位,為咗搶風頭,更會各出奇謀。不過,好似今日介紹嘅寫真女優篠見星奈,身材高挑又好波,同其他女仔企埋一齊,唔使整色整水都一樣咁突出!
愈大愈靚
有冇聽過「霎眼嬌」?意思指有啲女仔第一眼見到會覺得好靚好正,但睇耐咗又會覺得相貌一般般。相反,有啲女仔雖然畀唔到大家一種驚為天人嘅感覺,但對得耐咗,你又會發現愈睇愈順眼,今年24歲嘅篠見星奈,就屬於後者。
曾被譽為「美少女巨乳之新希望」嘅星奈,來自日本北海道,雖然唔係十八廿二,但睇落青春逼人,長髮、大眼,加埋甜美嘅笑容,相信好多男士都會被佢嘅顏值所吸引。最難得嘅係,阿妹自從入行之後,愈嚟愈識得化妝,家陣嘅容顏比初出道時順眼好多。身材方面,星奈唔止有一對豐隆堅挺嘅H奶,身高仲有5呎4吋,喺一眾平均身高只有大約5呎嘅寫真女優中,顯得「高人一等」!
屢創佳績
家陣篠見星奈除咗拍寫真,亦係女子組合「天物津梅澤」嘅成員,成日隨團四圍登台。由於星奈喺組合入面係身材最高、年紀最大嘅一員,所以被隊友視為大姐姐,加上佢擁有10年跳舞經驗,周不時會提點隊友如何改善舞姿,仲希望有朝一日可以帶領組合打入藝能界嘅一線之列!
講番拍寫真,星奈嘅成績相當唔錯,首部寫真映像作品《少女の祈り》已經獲得理想銷量,之後每隔3至4個月就推出一隻寫真碟,可見人氣不減。另外,阿妹曾經喺「2022第十三屆青年小姐」獲得亞軍,又試過喺「年度寫真偶像大獎」中奪得新人獎,前途絕對係無可限量!